Ir-Regolament tal-Kummissjoni (KE) Nru 285/2000
ta’ l-4 ta’Frar 2000
li jemenda r-Regolament (KEE) Nru 1859/82 rigward l-għażla ta’ l-oqsma agrikoli sabiex jiġi ddeterminat id-dħul ta’ l-oqsma agrikoli
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-5 ta’ Ġunju 1965 li jistabbilixxi sistema għall-ġbir ta’ informazzjoni tal-kontijiet dwar id-dħul u l-operat kummerċjali ta’ oqsma agrikoli fil-Komuinità Ekonomika Ewropea [1], kif l-aħħar emendat bir-Regolament (KE) Nru 1256/97 [2], u partikolarment l-Artikolu 4(4) tiegħu,
Billi:
(1) L-Anness I tar-Regolament tal-Kumissjoni (KEE) Nru 1859/82 tat-12 ta’Lulju 1982 li jikkonċerna l-għażla ta’ l-oqsma għall-iskop biex ikun iddeterminat id-dħul ta’ l-oqsma agrikoli [3], kif l-aħħar emendat bir-Regolament (KE) Nru 60/97 [4], jistabbilixxi n-numru ta’ oqsma li jippreżentaw ir-rapport f’kull diviżjoni.
(2) Fil-każ tal-Greċja in-numru totali ta’ l-oqsma li għandhom jippreżentaw prospett ġie stabbilit għal 7200 għas-sena 1985 u għas-snin segwenti. Dan in-numru ma nbidilx minn dak iż-żmien il hawn, minkejja t-tnaqqis sinifikanti fin-numru ta’ oqsma fil-Greċja. It-tnaqqis kien imsieħeb b’żieda fil-medja tad-daqs ta’ l-oqsma u fl-uniformità tagħhom, li hija tali li tgħin biex b’mod sodisfaċenti aktar rappreżentattivi li jintlaħaq fuq bażi ta’ kampjun iżgħar minn dak li hemm illum. L-Anness I tar-Regolament (KEE) Nru 1859/82 għandu għalhekk jiġi emendat.
(3) Il-miżuri li hemm provvediment dwarhom f’dan ir-Regolament huma konformi mal-opinjoni tal-Kumitat tal-Komunità dwar il-qafas tad-dettalji għall-ġbir tal-kontijiet agrikoli,
ADOTTAT DAN IR-REGOLAMENT:
Artikolu 1
It-tabella għall-Greċja fl-Anness I tar-Regolament (KEE) Nru 1859/82 huwa hawnhekk mibdul bit-tabella annessa ma’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-sena tal-kontijiet tal-1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Frar 2000.